BBGI เข้าถือ “บีจีไอ ไบโอเอทานอลฯ” เต็ม 100% เสริมรายได้อนาคต
BBGI เข้าซื้อหุ้น “บีบีจีไอ ไบโอเอทานอล(ฉะเชิงเทรา) จำกัด” ดันสัดส่วน 85% เป็นสัดส่วน 100% เสริมให้บริษัทเติบโตโดดเด่นต่อไปในอนาคต
BBGI เข้าซื้อหุ้น “บีบีจีไอ ไบโอเอทานอล(ฉะเชิงเทรา) จำกัด” ดันสัดส่วน 85% เป็นสัดส่วน 100% เสริมให้บริษัทเติบโตโดดเด่นต่อไปในอนาคต
2 พ.ค. 2566

บริษัท บีบีจีไอ จำกัด (มหาชน) หรือ BBGI แจ้งผ่านตลาดหลักทรัพย์ฯ ว่าบริษัทได้ซื้อหุ้น บริษัท บีบีจีไอ ไบโอเอทานอล(ฉะเชิงเทรา) จำกัด (BBGI-PS) จาก บริษัท สีมา อินเตอร์โปรดักส์ จำกัด ในวันนี้ 2 พฤษภาคม 2566 ทำให้มีสัดส่วนการถือหุ้น 100% จากเดิมถือ  85%
สำหรับ BBGI-PS ประกอบธุรกิจผลิตและจัดจำหน่ายเอทานอล โดยมีโรงงานตั้งอยู่ที่อำเภอ พนมสารคาม จังหวัดฉะเชิงเทรา กำลังการผลิต 150,000 ลิตรต่อวัน
ทั้งนี้ รายการดังกล่าวเป็นการได้มาซึ่งสินทรัพย์ ซึ่งมีขนาดรายการสูงสุดจากการคำนวณตามเกณฑ์มูลค่าสินทรัพย์ที่มีตัวตนสุทธิ คิดเป็นสัดส่วน 0.92% ตามงบการเงินรวมของ BBGI สิ้นสุด ณ วันที่ 31 ธันวาคม 2565